ปกติหนูกินยาคุมเวลา 21.30 น. แล้ววันศุกร์เม็ดที่ 7 หนูลืมกิน แล้ว มากินอีกทีวันเสาร์ เวลา 23.20 น. เม็ด 7,8 ซึ่งมันเกิน 48 ชั่วโมงแล้ว และเช้าวันนั้นหนูมีเพศสัมพันธ์กับแฟนแบบไม่ได้ป้องกัน หลังจากวันนั้นหนูก็กินยาคุมแผงนั้นตามปกติ ไม่ได้เปลี่ยนแผงใหม่ค่ะหนูจะท้องไหมค่ะ
สวัสดีค่ะ Zuriat Leeyanalae,โดยปกติ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วมด้วย ยาคุมกำเนิดจะช่วยป้องกันการตั้งครรภ์ได้มากกว่า 99% แต่ก็ไม่ได้ 100%แต่หากมีการลืมทานยาไป 1 วันดังกล่าว ประสิทธิภาพย่อมลดลง แต่ก็ถือว่าไม่มากนัก ดังนั้นโอกาสที่จะตั้งครรภ์ย่อมขึ้นมาเล็กน้อยค่ะโดยปกติหากลืมทานยาคุมกำเนิดไป 1 วัน วิธีที่ถูกต้องคือให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะต้องทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ ดังนั้นที่ทำอยู่ จึงถือว่าถูกต้องค่ะ